GiliGold/VAD_KnessetCorpus huggingface dataset:
דב חנין: בהיבט של זכויות הבנייה יש גם מקל וגם גזר.
דב חנין: החלק של המקל זה שניתנו פה זכויות בנייה עודפות.
דב חנין: אם לא רוצים לפצות, תתכנסנה הוועדות ותחשבנה מחדש מה מגיע ומה לא מגיע במקום הזה.
דב חנין: אני מוכן גם להיבט של הגזר.
דב חנין: לעיריית תל אביב יש אפשרות להגדיל זכויות בנייה.
מירי רגב: שתגדיל להם, העיקר שיהיה פיצוי.
דב חנין: כדי שיהיה פיצוי.
דב חנין: ממילא אנחנו מדברים שם על מגדלים.
דב חנין: עוד כמה קומות לא - -
זבולון כלפה: מכיוון שאנחנו עוסקים בנושא ששנותיו הן פחות או יותר כשנות המדינה, אז יש קצת מורכבות באיסוף חומרים איכותיים וטובים.
זבולון כלפה: בסך הכל בתוך הסיפור, לדעתי ולדעת החברים – נפגשנו לפני מספר ימים בתל-אביב בשעת לילה- יש סוג של פתרון, רק שהדבר הזה נעוץ בקבלת החומרים ממקומות שונים.
זבולון כלפה: בהתאם לשיחות בינינו הוצאתי פנייה מסודרת לגורמים השונים.
זבולון כלפה: אני מחכה ממש בימים הקרובים לקבל את אותם מסמכים והסכמים.
זבולון כלפה: אני רוצה לחדד ולהזכיר לכולנו שחברת "ב.פ דיור", שהייתה חברה ממשלתית בזמנו, חתמה מול הרשות לפיתוח על הסכם שהבנייה אמורה להתחיל בתוך פרק זמן מסוים.
זבולון כלפה: היא לא עמדה בהסכם בשום שלב.
זבולון כלפה: לפי הצד השני בהסכם הייתה אמורה להיות מציאות שהיא מחזירה את הקרקע חזרה לרשות הפיתוח.
זבולון כלפה: זה גם לא קרה.
זבולון כלפה: יש פה הרבה פרטים.
זבולון כלפה: יש פה עוד פרטים נוספים שאני לא רוצה כרגע להרחיב לגביהם, אבל אין לי ספק שבסופו של דבר ברגע שהמידע הזה יימצא בידינו נוכל דרכו לגרום לכך במציאות.
זבולון כלפה: מה שלצערי קורה כרגע זה הפוך.
זבולון כלפה: היזם מתעלם לחלוטין, לא מוכן לקיים שיח אמיתי.
זבולון כלפה: אפשר פה לפתור את העניין בשיח ישיר ואמיתי.
זבולון כלפה: נוכחנו לראות בדיון שלפני האחרון שאין תחליף למפגשים האלה.
זבולון כלפה: אני מקווה שבעזרת השם גם זה יגיע.
מירי רגב: אני מבקשת את התייחסות עיריית תל-אביב.
מירי רגב: לנו אין בעיה שהיזם ירוויח.
מירי רגב: אנחנו לא נגד יזמים, אנחנו רק לא מוכנים שהדיירים יפסידו.
מירי רגב: לא יכול להיות מצב שהם לא יקבלו תמורה למה שהם נותנים ומפנים.
מירי רגב: לא לחינם היזם לא פה.
מירי רגב: זו לא הפעם הראשונה ולא הפעם השנייה שהיזם זומן והוא לא פה.
מירי רגב: אנחנו כמדינה וכרגולטור חייבים לדעת, להתערב במקומות שאנחנו יכולים להתערב, כמובן עם כבוד לכל החלטות בית המשפט.
מירי רגב: כשאומרים לנו היזמים שעל פי חוזה אקירוב תהיה דירה תמורת דירה צריך לעמוד בדירה תמורת דירה.
מירי רגב: לא איכפת לי שתגדילו את יכולת הבנייה שם כדי שיהיו לכם יותר יחידות דיור והדיירים יקבלו את מה שמגיע להם.
מירי רגב: אני רוצה לשמוע את התייחסות עיריית תל-אביב ואת התייחסות משרד הפנים לעניין.
<חנה בר רומנו: מבחינה כלכלית אין שום בעיה עם יחידות הדיור שאושרו.
<חנה בר רומנו: התכנית מספקת די והותר יחידות דיור.
מירי רגב: גם לפצות את אותם 120 או 140 תושבים?
<חנה בר רומנו: התכנית מספקת מספיק יחידות דיור כדי לפצות את כל מי שמגיע לו.
מירי רגב: האם בתכנית המקורית הם היו אמורים לפצות דירה תמורת דירה?
<חנה בר רומנו: אנחנו בדקנו את זה מול הוועדה המחוזית.
<אורלי כהן: בחנו את התכנית לגופה.
<אורלי כהן: תכנית בבלי דקל מספר תא/1770/א היא תכנית שמאושרת ופורסמה למתן תוקף כבר בינואר 2006.
<אורלי כהן: היא הקובעת לגבי ייעודי הקרקע וזכויות הבנייה במתחם המדובר.
<אורלי כהן: בתכנית עצמה נקבעו 988 יחידות דיור, עוד 7 דירות שוער ואפשרות לעוד כ--160 יחידות נוספות בתנאי פיתוח ושיפור תשתיות בתחום התכנית וסביבתה.
<אורלי כהן: התכנית עצמה כוללת שלביות פיתוח בהתאם למתחמים שנקבעו בה.
<אורלי כהן: כמו כן נכתב בהוראות התכנית, בסעיף קטן (9ד) - תנאים למתן היתר בנייה: "היתר הבנייה בכל שלב כמוגדר בתכנית יכלול תנאי להתחלת העבודות בפינוי כל המבנים בתחום השלב מדיירים ומחזיקים אחרים.
<אורלי כהן: עם זאת הוועדה המקומית מוסמכת להתיר עבודות ושימוש מוגדרים בתחום השלב גם טרם פינוי כל המבנים בתחום השלב.
<אורלי כהן: בנוסף לכך התכנית אינה קובעת מכסת יחידות דיור כלשהי לצורך פינוי".
<אורלי כהן: אני מפנה אתכם להחלטת ועדת ההשלמה להתנגדויות בוועדה המחוזית מיום ה-29.7.2003.
<אורלי כהן: בסעיף 18 נכתב: "במענה לטענה כי יש להקצות תוספת זכויות כנגד פינויים, הוועדה עצמה דחתה את ההתנגדות הנ"ל וטענה כי לא ניתן לייחס זכויות בנייה ספציפיות לסעיף הפינוי, וכי הפרוגרמה נבחנה מקצועית בהתאם ליכולת זכויות הבנייה הספציפיות, בהתאם ליכולת נשיאת השטח על זכויות הבנייה".
דב חנין: דגש על המילה "ספציפיות".
מירי רגב: האם הוועדה המחוזית חייבה פיצוי לאותם אלה שמפנים?
<אורלי כהן: לפי התכנית לא.
<אורלי כהן: יש 160 יחידות נוספות, אבל הן עבור פיתוח ושיפור תשתיות בתחום התכנית.
<אורלי כהן: מעבר לכך היא לא מגדירה שום דבר בנוגע לפיצוי.
<קריאה: התושבים שקופים.
דב חנין: ההחלטה של הוועדה המחוזית קובעת תנאי של פינוי השטח.
דב חנין: היא מאפשרת מרחב מסוים של גמישות לוועדת המקומית לאפשר התחלה של עבודות.
דב חנין: זה בשיקול דעתכם.
דב חנין: הפנייה של חברת הכנסת שקד היא בהחלט בסמכותכם.
דב חנין: אתם יכולים להחליט שלא תתנו שום עבודה, כי הוועדה המחוזית אומרת שאתם יכולים, שאתם רשאים לאפשר התחלת עבודות גם כשאין פינוי מוחלט.
<אורלי כהן: זאת לא הוועדה המחוזית, זאת התכנית עצמה שאושרה.
<אורלי כהן: אני רק רוצה לסכם את הדברים שכבר הצגתי בפניכם כעת.
<אורלי כהן: יש מכתב של הוועדה המחוזית משנת 2007, שמתאר את אותם דברים שאנחנו מציינים היום.
<אורלי כהן: התכנית עצמה מבחינתנו ומבחינה עובדתית לא עוסקת ביחסים בין בעלי הזכויות למפונים.
<אורלי כהן: היא מאושרת זה מכבר, לא ניתן לשנותה אלא בדרך של הגשת תכנית חדשה למוסד התכנוני.
מירי רגב: שיגישו תכנית חדשה אם צריך.
מירי רגב: אנחנו יושבים ודנים עכשיו על כל הרפורמה של תכנון ובנייה.
מירי רגב: פה מדברים על פינוי של תושבים.
מירי רגב: פה צריך להבין שלא יקבל יזם ולא תאושר תכנית אם לא יהיה פיצוי של דירה מול דירה.
<תומר רוזנר: בעקבות הלקחים שנלמדו מהפרויקט הזה ומפרויקטים אחרים התגבשה מדיניות מאז שנות ה-70 עד לאחרונה, שלפיה מינהל מקרקעי ישראל נמנע מלשווק קרקעות המכונות – אני לא בטוח שזה נכון לכנות את זה כך - קרקעות פלושות, זאת אומרת, יש בהם מחזיקים.
<קריאה: תפוסות.
<תומר רוזנר: השר אריאל מתכוון לשנות את המדיניות הזאת, ולקבוע שאפשר יהיה לשווק מחדש קרקעות.
מירי רגב: בעייתיות.
מירי רגב: אני מבקשת מ"הבית היהודי" לדאוג לזה.
<עודד גבולי: בשכונת הארגזים משווקים קרקע פנויה?
מירי רגב: נוצר פה מצב אבסורדי שיזמים מתעשרים בנדל"ן במרכז הארץ.
מירי רגב: זה בסדר, אבל לא ייתכן שהתושבים ימצאו את עצמם זרוקים ברחוב.
מירי רגב: לאנשים אין קורת גג.
מירי רגב: זה לא יכול להיות.
מירי רגב: מישהו צריך לשמור עליהם.
מירי רגב: מי זה המישהו הזה?
מירי רגב: זה הרגולטור.
מירי רגב: הרגולטור זה הוועדות המחוזיות או עיריית תל-אביב.
<תומר רוזנר: מינהל מקרקעי ישראל.
מירי רגב: מישהו צריך להגן על אזרחים שמפנים.
מירי רגב: זה בסדר שאתם רוצים לפנות מתחם, שאתם רוצים להפוך אותו למתחם נכון יותר מבחינה חברתית, מבחינה כלכלית, מכל הבחינות.
מירי רגב: אני גם בעד לפנות אזורים שהם אזורים חלשים, אבל פינוי האזורים לא אומר לזרוק לרחוב אזרחים.
מירי רגב: אנחנו חייבים לעצור את היזמים בעניין גבעת עמל, אין דרך אחרת.
מירי רגב: לא יכול להיות שאנשים יהיו ברחוב.
<קריאה: הם ייפלו נטל על - -
<אריה ציון: זה על פי הסכם.
<אריה ציון: המדינה נתנה להם את זה בתנאי שיפנו את המתיישבים.
<אריה ציון: אחרי זה היא מכרה את זה לדנקנר.
<אריה ציון: דנקנר התחייב שלילד שנולד שם ויתחתן מגיעה דירה.
<קריאה: מדובר על דיור חלופי.
זבולון כלפה: יש פה שונות - -
יגאל כהן: מהדברים שנאמרו פה הבנתי שחסרים לכם המון עובדות, מסמכים.
יגאל כהן: אתם חיים באיזה שהוא מקום בערפל.
יגאל כהן: צריך לעשות סדר.
יגאל כהן: מכוח מה התושבים נמצאים פה?
יגאל כהן: מכוח מה הם בכלל דורשים זכויות?
יגאל כהן: הייתה הכרזת ממשלה בשנת 1949 שאומרת שכל אלה שהתיישבו בג'מוסין או במקומות אחרים באופן זמני בהסכמת המוסדות יוכלו להישאר במקומם עד שישוכנו במקומם.
יגאל כהן: זאת הייתה החלטת ממשלה.
יגאל כהן: זה בשנת 1949.
יגאל כהן: זה אף אחד לא העלה ואף אחד לא יודע פה.
מירי רגב: עד שישוכנו במקום אחר?
יגאל כהן: סליחה, להישאר במקומם עד שישוכנו במקומם הקבוע.
ניצן הורוביץ: למה אתה נכנס לזה עכשיו?
ניצן הורוביץ: מה קשור 1949?
ניצן הורוביץ: למה צריך את שיעור ההיסטוריה הזה?
יגאל כהן: בשנת 1959, 1960 המינהל פרסם חוזר שיצא בהכרזה של זכות סירוב לכל הדיירים.
יגאל כהן: אף אחד לא עלה על זה.
יגאל כהן: מדובר בזכות קדימה שניתנה לדיירים ברכישת דירותיהם, כלומר התחייבות להסדיר את הזכויות של המקרקעין.
זבולון כלפה: זה הובא לידיעתם של התושבים?
יגאל כהן: לא הובא.
מירי רגב: זה יצא מהמינהל.
יגאל כהן: זה יצא מהמינהל עם הוראות, עם ייפויי כוח, עם חוזרים.
יגאל כהן: לפני שעושים כל עסקה במקרקעין, לרבות לדנקנר, לדיור וכו', היה צריך לפנות.
יגאל כהן: על המקרקעין, שאת זה אף אחד לא העלה - -
זבולון כלפה: נרשמה משכנתא לטובתם.
יגאל כהן: נכון, רשומה משכנתא.
זבולון כלפה: את זה אנחנו מחפשים.
מירי רגב: על המקרקעין נרשמה משכנתא.
יגאל כהן: משכנתא בשנת 1966 לטובת רשות הפיתוח/ מינהל מקרקעי ישראל.
יגאל כהן: מה המשכנתא הזאת נועדה להבטיח?
יגאל כהן: את הזכויות של הדיירים.
יגאל כהן: אם מחר בבוקר תשובה או כל יזם לא ירצה לבנות, מדינת ישראל/ רשות הפיתוח יכולה לבוא ולממש את המקרקעין האלה, לבוא לבטל את המשכנתא.
יגאל כהן: אני לא רוצה להיות עכשיו היועץ המשפטי, הוא בטח יודע יותר טוב ממני, אבל אפשר לבטל את ההסכם, אפשר ללחוץ.
יגאל כהן: זה כלי לבוא ולהסביר.
יגאל כהן: הייתה שאלה אם אמת"ש ודנקנר קיבלו על עצמם לכבד את הזכויות, דיור חלופי וכו'.
יגאל כהן: כתוב בהסכם שהקונים יקבלו על עצמם את האחריות לביצוע פינוי הנשכרות, התמורה לדיור וכך וכך.
יגאל כהן: גם דנקנר וגם אמת"ש קיבלו על עצמם את ההתחייבות לתת דיור חלופי, שיכון אקוויוולנטי.
יגאל כהן: איפה אנחנו נמצאים פה?
יגאל כהן: ישנה רשימה של 110 משפחות.
יגאל כהן: לא פינו את כל הדיירים.
יגאל כהן: בינתיים הדור הראשון הולך ונעלם.
יגאל כהן: נמצאים שם היום אולי איזה 10 זקנים.
<קריאה: 3 זקנות.
<קריאה: עוד אחת נפטרה השבוע.
יגאל כהן: מגישים תביעות.
יגאל כהן: הכלים המשפטיים של בית משפט מאוד מוגבלים.
יגאל כהן: אין ספק שהזכויות של האנשים פה הם כברי רשות.
יגאל כהן: לאותו בר רשות מגיע פיצוי עבור ההשקעות.
מירי רגב: למה לא פונים שוב לבית משפט?
יגאל כהן: זה פסק הדין שנקבע לפני כשנה ופסק לכל התושבים כ-500 אלף שקל פיצוי.
<אריה ציון: לא לכל התושבים, רק ל-14 - -
יגאל כהן: רק ל-14 משפחות.
יגאל כהן: בית המשפט חייב אותם בדמי שכירות בגין כל השנים האלו, כלומר 7 שנים אחורה.
יגאל כהן: זה התקזז.
יגאל כהן: הגשנו ערעור לעליון במסגרת הליכים מסוימים.
יגאל כהן: כבוד השופטת ארבל קבעה שצריך לפצות בגין הנזק שנגרם, שצריך לתת החזר הוצאות.
יגאל כהן: הנזק שנגרם זה אובדן דירה.
יגאל כהן: זה אומר דיור חלופי.
יגאל כהן: היום יש די כלים לבוא ולכפות על תשובה.
יגאל כהן: מבחינת לבוא ולכפות על עיריית תל-אביב שיגישו תכניות כאלו או אחרות זה דבר שייקח שנים.
יגאל כהן: אנחנו עשינו את החשבון.
יגאל כהן: ישבתי עם נציגים.
יגאל כהן: התחלתי לנהל מו"מ עם דיור.
יגאל כהן: אפשר היום לבנות 1190 דירות במקום.
יגאל כהן: אפשר על ידי שבס עוד 30%.
יגאל כהן: יוצא 1500.
יגאל כהן: מתוך זה 145 דירות לאברמוביץ, 130 לעירית תל אביב, כ-330 דירות ל"דיור ב.
יגאל כהן: פ".
יגאל כהן: מה לדיירים?
יגאל כהן: כמה דירות מגיע - - ?
מירי רגב: סך הכל לכל הדיירים 140.
יגאל כהן: איזה דירות?
יגאל כהן: אם אנחנו מדברים על דירות גדולות של 150 מטר, אז אפשר לבוא ולהסתפק בדירות יותר קטנות.
יגאל כהן: הדייר לא רוצה 150 מטר, מספיק לו 100 מטר.
יגאל כהן: אם כל אחד מעירית תל אביב, "דיור ב.
יגאל כהן: פ וגם היזם, שגם הוא לכאורה אומר, "למה רק אני", יבואו ויורידו באחוז אחד או 2 אחוז את התמורה שלהם, פתרנו את העניין הזה.
יגאל כהן: זאת האפשרות היחידה לכפות.
ניצן הורוביץ: אין חולק פה בחדר על כך שלדיירים יש זכויות.
יגאל כהן: יש מחלוקת.
יגאל כהן: בבית משפט הם אומרים שאין להם זכויות, שהם פולשים.
ניצן הורוביץ: גם בתכנית שנציגת משרד הפנים הסבירה הביצוע מותנה בפינוי התושבים, אבל אין לינקג' בין הפינוי לפיצוי.
ניצן הורוביץ: מה שקורה עכשיו זה שיש אפשרות משפטית, שזה הצו שניתן למשטרה ואנחנו מנסים כל הזמן לדחות.
ניצן הורוביץ: דיברתי עם המשטרה בסוף השבוע על מנת להשהות.
יגאל כהן: הגשתי ערעור לעליון.
ניצן הורוביץ: העניין הוא שרוצים ואפשר משפטית לפנות אותם בלי לתת להם עכשיו פיצוי.
ניצן הורוביץ: אנחנו רוצים להתלות את הפינוי בפיצוי, שלא יפנו אותם לפני שנותנים להם פיצוי כדי שלא ייזרקו לרחוב.
ניצן הורוביץ: זה כל הסיפור.
ניצן הורוביץ: זה לא כל כך סיפור משפטי.
ניצן הורוביץ: בשביל זה אני חושב שכל ההליכה לערכאות ולבתי משפט לא מועילה.
מירי רגב: איפה אתה מוצא את אותו מרווח שבו אנחנו יכולים להיכנס ולהגיד, חברים, אתם לא יכולים לפנות אותם עד שאתם לא דואגים להם?
יגאל כהן: ניהלתי מו"מ.
יגאל כהן: מה הציעו לי?
ניצן הורוביץ: זה יותר עניין של מדיניות.
ניצן הורוביץ: קודם כל, מירי, אני רוצה להגיד לך תודה על תשומת הלב, באמת כל הכבוד.
ניצן הורוביץ: אני מצטרף למה שאמר דב ולמה שאמרה איילת.
ניצן הורוביץ: לא שמעתי את דבריה, אבל דיברתי איתה קודם.
ניצן הורוביץ: העניין הוא להתלות או להשהות את ההיתר שניתן ליזם, לאפשר את המו"מ על פיצוי כדי שיהיה לו שוט מעל הראש.
ניצן הורוביץ: ברגע שהוא יוכל לפנות בלי לתת פיצוי הוא יגיד, טוב, נתדיין על הפיצוי 10 שנים בבתי משפט.
ניצן הורוביץ: אז הם כבר לא ישבו בבתים.
ניצן הורוביץ: צריך לחכות עם הפינוי.
<אריה ציון: כשאנחנו מדברים על כסף הם אומרים שאנחנו סוחטים אותם.
<אריה ציון: אנחנו לא רוצים כסף, אנחנו רוצים דירה.
ניצן הורוביץ: לא אמרתי איזה סוג של פיצוי.
ניצן הורוביץ: הייתי רוצה שהמהנדס יוכל להתייחס.
ניצן הורוביץ: יש לכם, כפי שאמר ידידי דב, את הסמכות בוועדה המקומית לעשות את העניין הזה.
ניצן הורוביץ: זאת הדרך היחידה, מירי, שאפשר פרקטית לפתור עכשיו את העניין.
<עודד גבולי: אף אחד לא הכין אותי לדיון הזה.
<עודד גבולי: נשארתי פה בגלל הכבוד שלי ליושבת ראש הוועדה ולפי בקשתה שאהיה בדיון הזה.
<קטי ציון: תודה רבה לך.
<קטי ציון: סוף סוף יש מישהו שמתייחס אלינו.
<קטי ציון: אני מאוד שמחה שהגעת.
<קטי ציון: יש פה אנשים, לא מספרים בתיק.
<עודד גבולי: אני מכיר את הסוגיה ומבין אותה.
<עודד גבולי: כבר דנו בסוגיה הזאת לא פעם.
<עודד גבולי: יש פה בחור מהמתיישבים שישבנו ודנו איתו.
<עודד גבולי: יש טאבה בתוקף.
<עודד גבולי: אני בתור מהנדס עיר, למרות 30 שנות ניסיון שהם בערך מחצית מגילי, לא מסוגל לעצור היתרים בלי לעשות על זה דיון בוועדה המקומית.
<עודד גבולי: הדבר היחיד שאני יכול להתחייב פה זה שנעשה, בעקבות בקשתכם, דיון בוועדה המקומית על הנושא הזה.
<תומר רוזנר: הסעיף שהקריאה נציגת הוועדה המחוזית קובע כברירת מחדל שההיתר לא יאפשר התחלת עבודות ללא פינוי.
<תומר רוזנר: רק אם הוועדה המקומית רוצה להתיר עבודות היא צריכה להתכנס.
איילת שקד: ככה אסור לה להתכנס?
<תומר רוזנר: לא שאסור.
<תומר רוזנר: היא לא צריכה.
<עודד גבולי: לא הבנת.
<עודד גבולי: אני צריך להוציא עכשיו היתרים.
דב חנין: אומר היועץ המשפטי שעל פי ההחלטה אתה לא מוציא היתרים אלא אם כן ייעשה דיון ותחליטו משום מה - -
מירי רגב: הוא לא אומר שהוא לא רוצה להוציא היתרים, הוא אומר שהוא נקלע לדיון - -
<תומר רוזנר: תקראי את הסעיף בתכנית.
מירי רגב: תקראי עוד פעם את הסעיף בתכנית, את מה שהיה בוועדה המחוזית.
<עודד גבולי: לא מעניין אותי הסעיף.
מירי רגב: אותו מעניינים האנשים, לא הסעיף.
<עודד גבולי: לפי מה שכתוב בטאבה מותר לי להוציא היתר ברשות רישוי.
<עודד גבולי: אני מוכן, בגלל בקשת הוועדה ובעקבות זה שיש אנשים שיושבים בדיון הזה, להביא את הבקשות להיתר בנייה לוועדות המקומיות לדיון.
<עודד גבולי: אני מוכן לבחון דיון בוועדה המקומית לגופו של עניין דרך ההיתרים, לא לעשות את זה דרך רשות רישוי.
<עודד גבולי: זה מה שאמרתי שאני יכול לעשות.
<עודד גבולי: אני לא יכול לעשות יותר מזה.
<עודד גבולי: אני מקווה שלא יצאו היתרים כלשהם ברשות רישוי.
<עודד גבולי: לא הכנתי את עצמי לדיון, אני לא יודע אם יצאו היתרים ברשות רישוי או לא.
מירי רגב: חנה, האם יצאו היתרים ברשות הרישוי?
<חנה בר רומנו: עדיין לא יצאו.
מירי רגב: אפשר לעצור אותם, אומר המהנדס.
<עודד גבולי: אמרתי שאני מתחייב להביא את זה לוועדה.
מירי רגב: עודד, האם יש אפשרות להגדיל את זה בשבס ואז לאפשר את היכולת הזאת שלא יתנו פיצוי כספי אלא דירה תמורת דירה?
ניצן הורוביץ: אמרה מירי שאין בעיה כלכלית.
מירי רגב: עזוב רגע.
מירי רגב: אני רוצה לראות אם יש אפשרות לדירה תמורת דירה עם שבס.
<עודד גבולי: לשאלה הזאת ציפיתי.
<עודד גבולי: צריך להבין שזכותו של היזם בתור הבעלים, בלי קשר לוויכוח שבגינו התכנסנו אם כן פיצוי או לא פיצוי, לבקש שבס.
<עודד גבולי: הוועדה יכולה לבחון אם היא תתמוך בזה או לא.
<עודד גבולי: גם היום היא יכולה להגיע ל-30% אחרי השינוי בחוק שקרה לא מזמן.
<עודד גבולי: בעיקרון אני לא יודע להגיד אם אני פוסל או לא פוסל.
<עודד גבולי: אפשר לבחון את הנקודה הזאת, אבל זה לא קשור לדיון שצריך לנהל בין היזמים והאנשים שיושבים פה לגבי הזכויות, כי בסופו של דבר גם אם יבקשו שבס ולא תגיעו להסכמה, עדיין הזכויות יהיו שלהם ולא של לאף אחד אחר.
<עודד גבולי: לגבי התשלומים של היטל השבחה.
מירי רגב: תומר אומר שחשוב להזמין את התושבים שידברו איתך.
<עודד גבולי: לא צריך להזמין את התושבים.
<עודד גבולי: אם יושב ראש הוועדה ידון על התיק הזה ויחליט שהוא מוכן לשמוע את התושבים, הוא יזמין אותם.
<עודד גבולי: זה לא בסמכותי, עם כל הכבוד.
מירי רגב: מי זה יושב-ראש הוועדה?
<עודד גבולי: דורון ספיר.
מירי רגב: מתי אפשר לכנס ועדה מקומית?
<עודד גבולי: אני רוצה להגיד מילה לנושא של היטל ההשבחה.
<עודד גבולי: אני לא נכנס כרגע לדיונים בין יזמים, תושבים ועירייה.
<עודד גבולי: הנושא של היטל השבחה – יגיד את זה גם היועץ המשפטי - הוא לא משהו שאנחנו יכולים היום לקחת ולתת לתושבים.
<עודד גבולי: זה בכלל לא בסמכותנו.
מירי רגב: לא זאת הייתה הכוונה.
דב חנין: אני חושב שלבדוק לעומק את כל סוגית היטל ההשבחה זו סוגיה שצריכה מאוד לעניין את היזמים.
דב חנין: לפי הבדיקה שלנו יש פה שאלות מאוד מעניינות.
דב חנין: ככל שהעירייה תבדוק לעומק את סוגיית היטל ההשבחה, נראה לי שהרצון הטוב של היזמים יתעורר.
מירי רגב: אנחנו לאט לאט מתחילים להצטמצם עם אותם גורמים שצריכים לתת לנו תשובות.
מירי רגב: מאוד עזר לנו פה עודד שהגיע לדיון הזה.
מירי רגב: אנחנו מבינים שהבא בתור שיוזמן הוא יושב-ראש ועדת תכנון ובנייה של עיריית תל-אביב.
מירי רגב: אנחנו רוצים להגיע למצב שבו תושב לא יקבל כסף אלא פיצוי של דירה תמורת דירה.
מירי רגב: על גודל הדירה נדבר.
מירי רגב: הם לא הולכים לקבל פנטהאוז.
<קריאה: הם גם לא מבקשים.
מירי רגב: הם מבקשים דירה נורמאלית כדי לגור בה.
מירי רגב: כל אחד מהיושבים פה היה רוצה שככה יתנהלו כלפיו.
מירי רגב: כמו שאנחנו רוצים שיתנהגו כלפינו, כך אנחנו רוצים שיתנהגו כלפי אחרים.
מירי רגב: ברגע שיושב ראש ועדת התכנון המקומית - -
<תומר רוזנר: ועדת המשנה לתכנון.
מירי רגב: ועדת המשנה לתכנון ובנייה המקומית תשב ותשמע את הבעיה, תבחן את נושא שבס, תבחן את נושא ההיבטים ואת כל הסוגיות, כמובן בייעוד שלך, עודד.
מירי רגב: אני מאוד מאוד סומכת עליך.
מירי רגב: אני סומכת עליך כי אתה ותיק, כי יש לך ניסיון, כי אתה בן אדם ואתה מבין שיש כאן סוגיה אמיתית על השולחן.
מירי רגב: כולם רוצים להרוויח ממנה.
מירי רגב: אין לי בעיה שכולם ירוויחו ממנה - עיריית תל אביב עם מה שהיא צריכה לקבל, כי היא צריכה לקבל, ובצדק, זה אזור יקר; היזמים, כי הם קנו את זה, זה שלהם ויש להם זכויות, וזה בסדר, אבל גם התושבים ששלחנו אותם לשם.
מירי רגב: גם הם צריכים לקבל את מה שמגיע להם.
מירי רגב: אנחנו יודעים שלא ב-500 אלף שקלים ולא במיליון שקלים אפשר לקנות דירה בתל אביב.
דב חנין: לעירייה יש עוד מנוף אחד, יש לה את מה שהיא מקבלת.
דב חנין: היא יכולה להפריש מזה קצת כדי לפתור את הבעיה הזאת, כמו שאמר עו"ד כהן.
מירי רגב: עודד, אני מבקשת שהדיון יקדם אותנו עוד צעד.
מירי רגב: אני מבקשת ממך לברר את הסוגיה הזאת לפני שאני אזמן פה דיון.
<עודד גבולי: אני אברר.
<עודד גבולי: בסופו של דבר בסמכותו של יושב-ראש הוועדה להחליט אם להכניס או לא להכניס נושאים.
<עודד גבולי: צריך להבין את זה.
מירי רגב: זה בסדר גמור שזה בסמכותו של יושב-ראש הוועדה, אבל בסופו של דבר יש כאן ועדות מחוזיות, יש ועדה מקומית, יש רגולטור.
מירי רגב: אני מתארת לעצמי שיושב-ראש הוועדה מתייחס לרגולטור, הוא לא אדם עצמאי, הוא לא חי בוואקום.
מירי רגב: יש כאן רגולטור שיש לו אחריות כלפי התושבים.
מירי רגב: דרך אגב, גם לעירייה יש אחריות.
מירי רגב: האם בסוף כל הדיונים האלה שאנחנו עושים עכשיו על הרפורמה של תכנון ובנייה כדי להגדיל את הסמכויות של ועדות מקומיות הם יגידו לנו אם הוא יחליט או לא יחליט?
מירי רגב: יופי של אבן בוחן יש לנו פה.
<עודד גבולי: זה בסמכותו.
מירי רגב: בסמכותו זה לא רק ללכת נגד, אלא למצוא את האיזונים.
<עודד גבולי: אני מסכים.
<עודד גבולי: בגלל זה - -
מירי רגב: ולמצוא את ההיבטים הממלכתיים, כי עד היום הייתה מעליו ועדה מחוזית שעשתה את זה.
מירי רגב: אם לא תהיה עכשיו ועדה מחוזית, איך אני אוודא שאותו תושב לא נפגע ורק אותו יזם מרוויח?
מירי רגב: זאת סוגיה שטוב שעולה פה במהלך הדיונים על תכנון ובנייה, כי את זה אני רוצה למנוע בסוף.
ניצן הורוביץ: אפשר לבקש עוד משהו מהוועדה, מירי?
ניצן הורוביץ: יש את סיפור הפינוי של המשטרה.
ניצן הורוביץ: הם מקבלים צו מבית משפט.
ניצן הורוביץ: אני דיברתי כל סוף השבוע עם מפקד המחוז.
ניצן הורוביץ: הוא אמר שהוא יכול למשוך את זה כמה - -
מירי רגב: יש לו בעיה, כי זה ביזיון בית המשפט.
מירי רגב: יש לי בעיה עם העניין הזה.
מירי רגב: עוד לפני שפנית אני פניתי.
מירי רגב: קיבלנו שבוע מהדיון הראשון שהם הלכו איתנו.
מירי רגב: אחר כך קיבלתי נזיפה, אמרו לי, "אני, משטרה, מקבל החלטה של בית המשפט".
מירי רגב: בית המשפט אמר, "אתם מבזים את כבודי כבית משפט".
ניצן הורוביץ: השאלה אם יש תאריך, ומה התאריך.
ניצן הורוביץ: עד התאריך אפשר לנוע בסיפור הזה.
ניצן הורוביץ: גם למשטרה יש שיקול דעת.
ניצן הורוביץ: היה בזמנו סיפור של פינויים בכפר שלם.
ניצן הורוביץ: יש את חבר הכנסת דוד צור שהיה ממ"ז תל-אביב.
ניצן הורוביץ: הוא אמר לי, "יש לי שיקול דעת, יש סדרי עדיפויות במשטרה, יש כל מיני שיקולים של אלימות ושל כל מיני דברים".
ניצן הורוביץ: יש לו שיקול דעת במסגרת הפעילות המבצעית שלו.
מירי רגב: אנחנו נזמין את המשטרה.
ניצן הורוביץ: אני אמרתי לו שכל עוד יושבת ראש ועדת הפנים של הכנסת, שגם ממונה על המשטרה, מקיימת דיון שלישי אנחנו מבקשים לדחות את הפעילות של המשטרה, לנסות למצות את העניין.
מירי רגב: הדיון הבא יהיה ביום ראשון בין השעה 13:00 ל-14:00, שזה בין הדיונים על תכנון ובנייה.
מירי רגב: לדיון הזה אנחנו מזמינים את יושב-ראש הוועדה המקומית, את יושב-ראש הוועדה המחוזית.
מירי רגב: אני רוצה שבינת שוורץ תהיה פה, שלא תגיד שאורלי תענה לי.
מירי רגב: אני רוצה שהיא תבין איפה האינטרס הציבורי כשאנחנו הולכים ומרחיבים את הסמכות של יושב ועדת תכנון ובנייה.
מירי רגב: אני רוצה את מתכננת המחוז.
יגאל כהן: תזמיני את מינהל מקרקעי ישראל.
יגאל כהן: יש משכנתא שהוא צריך לבוא לממש.
מירי רגב: מינהל מקרקעי ישראל, משטרת ישראל מחוז תל-אביב.
<קריאה: ראש עיריית תל-אביב יפו.
דב חנין: סגן ראש העירייה ויו"ר ועדת המשנה דורון ספיר.
מירי רגב: אמרתי את דורון ספיר ראשון.
מירי רגב: אני אשמח שראש העיר יבוא.
מירי רגב: נשמח שהוא יכבד אותנו בנוכחותו.
דב חנין: ראש עיריית תל-אביב בכנסת עוד לא קרה.
<קריאה: מהנדס העיר.
מירי רגב: מהנדס העיר בא לפה תמיד בשמחה.
מירי רגב: דרך אגב, אין לי שום טענה למהנדס העיר.
מירי רגב: הוא עונה בכל שעה, הוא זמין בכל שעה.
מירי רגב: אני לא תושבת תל-אביב, אין לי שום זכויות - -
<ברוריה בן דוד: לך, לא לנו.
מירי רגב: לך הוא לא עונה, לי הוא עונה.
מירי רגב: הוא מגיע לפגישות, הוא עושה מה שצריך.
מירי רגב: אני מבקשת לא לשפוך את התינוק עם המים.
מירי רגב: אם עודד, מהנדס העיר, יצליח להגיע לתובנות לפני יום ראשון, אז הכל בסדר.
מירי רגב: בסוף המצב שאני רוצה להגיע אליו זו דירה תמורת דירה, עם הזה או בלי הזה.
<ברוריה בן דוד: מי יכול לעצור את המשטרה שלא תבצע את הפינוי?
איילת שקד: ברוריה, הם לא יבצעו את הפינוי.
איילת שקד: הדיון הוא ביום ראשון.
מירי רגב: לגבי היטלי השבחה תזמיני את גילצר, גזבר העירייה.
מירי רגב: ניצן, תפנה בשמי למחוז.
מירי רגב: תגיד שאני מקיימת דיון ביום ראשון בנוכחות המשטרה, שאני מבקשת אם הם יכולים לחכות עד יום ראשון עד שנגיע לאיזה שהן הסכמות.
מירי רגב: תעדכן אותי.
מירי רגב: אם יש בעיה אני אתערב בזה מול המפכ"ל.
אברהם מיכאלי: גברתי היושבת-ראש, לפני כשנתיים עברנו חוויה דומה במקום אחר בתל-אביב.
אברהם מיכאלי: משום מה בתל-אביב כשאנחנו מגיעים לעיכובי ביצוע במקרה של קרקעות תפוסות אנחנו לא זוכים לשיתוף פעולה עם עיריית תל אביב.
אברהם מיכאלי: אני לא יודע למה זה.
אברהם מיכאלי: אנחנו פה ניתחנו את המעורבות של הרגולטור שאמרת, גברתי היושבת-ראש.
אברהם מיכאלי: הכנסת לא צריכה להתערב בכל דבר אם עיריית תל אביב דואגת לתושבים שלה ויודעת שיש קרקע תפוסה.
אברהם מיכאלי: לא מדובר פה בפולשים מאתמול.
אברהם מיכאלי: לגבי קרקע תפוסה, רישיון או רישוי דרך ועדה מקומית צריך לקחת בחשבון שלא נותנים ליזם להתקדם בשטח.
אברהם מיכאלי: קרה משהו לפני שנתיים.
אברהם מיכאלי: תומר יודע שבזמנו התעסקנו עם מתחם התחנה המרכזית הישנה בתל-אביב.
אברהם מיכאלי: יש שם קבלן שזכה.
אברהם מיכאלי: היה שם סיפור עם בית כנסת עתיק, כמעט 100 שנה.
אברהם מיכאלי: בא הקבלן ובדרך כזאת או אחרת הוציא פסק דין בבית משפט לפנות את השטח.
אברהם מיכאלי: מדובר בבית כנסת במדינת ישראל שהיא מדינה יהודית.
<קריאה: אצלנו יש 3 באותו בניין.
אברהם מיכאלי: מה שעשו שם עם בית הכנסת זה ביזיון.
אברהם מיכאלי: עיריית תל אביב הודיעה שהיא לא מתערבת, כי יש פסק דין.
אברהם מיכאלי: אנחנו מנענו מהקבלן להתחיל לבנות בשטח.
אברהם מיכאלי: מה עשה הקבלן הזה?
אברהם מיכאלי: אני רוצה שכולם ידעו איפה מגיע חוסר הרגולציה של העירייה.
אברהם מיכאלי: הקבלן השכיר את בית הכנסת למועדון למסתננים בתחנה המרכזית.
אברהם מיכאלי: בבית כנסת של יהודים במדינה יהודית חוגגים מסתננים.
אברהם מיכאלי: זאת בושה שהעירייה בקטע הזה לא מגלה יותר יוזמה.
אברהם מיכאלי: אני לא צריך לחפש את ראש עיריית תל-אביב או את יושב-ראש הוועדה המקומית.
אברהם מיכאלי: פניתי אליו בזמנו בבקשה, בתחינה.
<קריאה: יש אצלנו 3 בתי כנסת עם אותו דבר.
אברהם מיכאלי: פניתי לראש העירייה ואמרתי לו שאני לא נכנס לעניין המשפטי אם הקבלן זכה או לא זכה, רק שיגיד לקבלן בקטע של הרישוי להיות מוכן שהוא לא יקבל רישוי בגלל זה.
אברהם מיכאלי: העירייה לא התערבה.
<קטי ציון: אני מבקשת נכון לרגע זה לדחות את ההריסה של הבית שלי, כי אין לי לאן ללכת.
מירי רגב: הבית שלך אמור להיות - -
<קטי ציון: זה היה אמור להיהרס.
<קטי ציון: בזכות הוועדה דחו.
<קטי ציון: אני לא מבינה מה בוער ליזם שאני אצא כרגע מהבית.
<קטי ציון: הוא צריך לתת מענה ל-150 משפחות, לא רק לקטי ציון.
<קטי ציון: הבעיה שלי זו הבעיה של כולם.
<קטי ציון: אני מבקשת שלא יתייחס אלי כיחיד, שיתייחס אלי כקבוצה.
<קטי ציון: אני מבקשת שעוד כמה אנשים מגבעת עמל יהיו בנציגות של הוועדה של עיריית תל-אביב, לא רק אדם אחד.
<קטי ציון: יש לי תחושת בטן כזאת – סליחה אם אני פוגעת במישהו, אני שוב מתנצלת - שמאוד קל לנפנף אותנו לצד כי יש פה משהו שמריח כמו הון ושלטון.
<קטי ציון: סליחה, מישהו שם לא שומר על האנשים הקטנים, אנחנו פשוט שקופים.
<קטי ציון: אני היום, עם כל הרעש בתקשורת של הפליטים וליבי איתם, מרגישה פליטה בבית שלי.
<קטי ציון: התבצרתי בבית שלי.
<קטי ציון: הבית שלי נראה כמו כלא.
<קטי ציון: אנשי השכונה שיודעים שמחר זה הם מתבצרים איתנו.
<קטי ציון: לבעלי אין מה להפסיד, אמרתי את זה.
<קטי ציון: את הסיפור את כבר מכירה, אני לא רוצה לחזור על זה.
<קטי ציון: אני מתחננת בפני כנסת ישראל שיתייחסו לאנשים שתמיד הייתה להם סטיגמה של שכונת עוני.
<קטי ציון: אנחנו גדלנו בכבוד.